Národná rada Slovenskej republiky

## **VII. volebné obdobie**

Číslo: CRD-1363/2018

**1141a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony (**tlač 1141**) v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony (**tlač 1141**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1411 zo 17. októbra 2018 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre verejnú správu a regionálny rozvoj.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 474 z 20. novembra 2018
* Výbor Národnej rady Slovenskej republiky pre financie a rozpočet uznesením č. 333 z 20. novembra 2018
* Výbor Národnej rady Slovenskej republiky pre hospodárske záležitosti uznesením č. 301 z 22. novembra 2018
* Výbor Národnej rady Slovenskej republiky pre verejnú správu a regionálny rozvoj uznesením č. 179 z 22. novembra 2018.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I bode 1 § 18 ods. 1 sa slová „podľa ktorej je“ nahrádzajú slovom „ktorej“ a za slovo „služby“ sa vkladá slovo „je“.

Ide o legislatívno-technickú pripomienku, ktorou sa spresňuje navrhované vymedzenie „zmluvy o energetickej efektívnosti pre verejný sektor“ v súlade s čl. 25 bod 27 smernice Európskeho parlamentu a Rady 2012/27/EÚ „zmluva energetickej efektívnosti je dohoda na zmluvnom základe, uzatvorená medzi príjemcom a poskytovateľom opatrenia na zlepšenie energetickej efektívnosti, ktorá sa overuje a monitoruje počas celého trvania zmluvného vzťahu, podľa ktorej sa za investície (práca, dodávky alebo služby) do daného opatrenia platí na základe zmluvne dohodnutej úrovne zlepšenia energetickej efektívnosti alebo iného dohodnutého kritéria energetickej efektívnosti, ako sú napríklad finančné úspory.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. I bode 7 § 18 odseky 3 až 5 znejú:

„(3) Ak sa zmluva o energetickej efektívnosti pre verejný sektor predčasne ukončí z dôvodov na strane poskytovateľa garantovanej energetickej služby, prijímateľ garantovanej energetickej služby je povinný poskytovateľovi garantovanej energetickej služby uhradiť účtovnú hodnotu investičných nákladov vynaložených ku dňu ukončenia zmluvy o energetickej efektívnosti pre verejný sektor zníženú o náklady na uvedenie majetku do riadneho stavu s ohľadom na bežné opotrebenie a o dodatočné náklady na prevádzku a údržbu majetku, ktoré vzniknú v súvislosti s ukončením zmluvy o energetickej efektívnosti pre verejný sektor v súlade s podmienkami zmluvy o energetickej efektívnosti pre verejný sektor.

(4) Ak sa zmluva o energetickej efektívnosti pre verejný sektor predčasne ukončí z dôvodu na strane prijímateľa garantovanej energetickej služby, prijímateľ garantovanej energetickej služby je povinný poskytovateľovi garantovanej energetickej služby uhradiť účtovnú hodnotu investičných nákladov vynaložených ku dňu ukončenia zmluvy o energetickej efektívnosti pre verejný sektor, náklady poskytovateľa garantovanej energetickej služby z povinných platieb v prospech tretích osôb v súvislosti s ukončením zmluvy o energetickej efektívnosti pre verejný sektor, avšak len v rozsahu trhovej platby, a ušlý zisk v súlade s podmienkami zmluvy o energetickej efektívnosti pre verejný sektor.

(5) Ak sa zmluva o energetickej efektívnosti pre verejný sektor predčasne ukončí z dôvodu, ktorý nie je na strane poskytovateľa garantovanej energetickej služby ani na strane prijímateľa garantovanej energetickej služby, alebo na základe dohody prijímateľa garantovanej energetickej služby a poskytovateľa garantovanej energetickej služby, prijímateľ garantovanej energetickej služby je povinný poskytovateľovi garantovanej energetickej služby uhradiť účtovnú hodnotu investičných nákladov vynaložených ku dňu ukončenia zmluvy o energetickej efektívnosti pre verejný sektor a náklady poskytovateľa garantovanej energetickej služby z povinných platieb v prospech tretích osôb v súvislosti s ukončením zmluvy o energetickej efektívnosti pre verejný sektor, avšak len v rozsahu trhovej platby v súlade s podmienkami zmluvy o energetickej efektívnosti pre verejný sektor.“.

Ide o spresnenie zákonných ustanovení upravujúcich predčasné ukončenie zmluvy o energetickej efektívnosti pre verejný sektor a s tým súvisiaci nárok na kompenzáciu pre poskytovateľa garantovanej energetickej služby. Navrhované znenie osobitne definuje situácie, kedy dôjde k predčasnému ukončeniu z dôvodov na strane poskytovateľa garantovanej energetickej služby, ďalej z dôvodov na strane prijímateľa garantovanej energetickej služby, alebo dohodou zmluvných strán či z dôvodu udalosti vyššej moci. Ustanovuje sa všeobecný princíp určenia výšky kompenzácie osobitne v každom z týchto prípadov, s jednoznačným odkazom, že presné podmienky budú presne definované v zmluve o energetickej efektívnosti pre verejný sektor, ktorej vzor vydá Ministerstvo hospodárstva Slovenskej republiky v spolupráci s Ministerstvom financií Slovenskej republiky. Jednoznačnosť ustanovení o predčasnom ukončení zmluvy a ich plný súlad so zákonom sú mimoriadne dôležité, nakoľko prijímateľ garantovanej energetickej služby bude vlastniť vybudované zariadenie, ktoré sa bude postupne splácať z úspor na energii, pričom pri absencii alebo nejednoznačnosti kompenzácie v prípade predčasného ukončenia hrozí, že by poskytovateľ garantovanej energetickej služby takéto zmluvy vôbec neuzatváral.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II bode 3 § 9f ods. 3 druhej vete sa slová „poskytovateľ energetickej služby s garantovanou úsporou energie nevypovedal zmluvu o energetickej efektívnosti pre verejný sektor.22ac)“ nahrádzajú slovami „sa zmluva o energetickej efektívnosti pre verejný sektor22ac) v súlade s jej podmienkami neukončí.“.

V súvislosti s návrhom v bode 2 sa spresňuje, že v prípade prevodu vlastníctva môže dôjsť buď k prechodu práv a povinností vyplývajúcich zo zmluvy o energetickej efektívnosti pre verejný sektor na nadobúdateľa, alebo môže dôjsť k predčasnému ukončeniu tejto zmluvy, pričom podmienky tohto ukončenia opäť upravuje zmluva o energetickej efektívnosti pre verejný sektor, ktorej vzor vydá Ministerstvo hospodárstva Slovenskej republiky v spolupráci s Ministerstvom financií Slovenskej republiky.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. III bode 2 § 13g ods. 3 druhej vete sa slová „poskytovateľ energetickej služby s garantovanou úsporou energie nevypovedal zmluvu o energetickej efektívnosti pre verejný sektor.23bah)“ nahrádzajú slovami „sa zmluva o energetickej efektívnosti pre verejný sektor23bah) v súlade s jej podmienkami neukončí.“.

V súvislosti s predloženým návrhom sa spresňuje, že v prípade prevodu vlastníctva môže dôjsť buď k prechodu práv a povinností vyplývajúcich zo zmluvy o energetickej efektívnosti pre verejný sektor na nadobúdateľa, alebo môže dôjsť k predčasnému ukončeniu tejto zmluvy, pričom podmienky tohto ukončenia opäť upravuje zmluva o energetickej efektívnosti pre verejný sektor, ktorej vzor vydá Ministerstvo hospodárstva Slovenskej republiky v spolupráci s Ministerstvom financií Slovenskej republiky.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. IV bode 3 § 9f ods. 3 druhej vete sa slová „poskytovateľ energetickej služby s garantovanou úsporou energie nevypovedal zmluvu o energetickej efektívnosti pre verejný sektor.19ac)“ nahrádzajú slovami „sa zmluva o energetickej efektívnosti pre verejný sektor19ac) v súlade s jej podmienkami neukončí.“.

V súvislosti s návrhom v bode 2 sa spresňuje, že v prípade prevodu vlastníctva môže dôjsť buď k prechodu práv a povinností vyplývajúcich zo zmluvy o energetickej efektívnosti pre verejný sektor na nadobúdateľa, alebo môže dôjsť k predčasnému ukončeniu tejto zmluvy, pričom podmienky tohto ukončenia opäť upravuje zmluva o energetickej efektívnosti pre verejný sektor, ktorej vzor vydá Ministerstvo hospodárstva Slovenskej republiky v spolupráci s Ministerstvom financií Slovenskej republiky.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. VI bode 3 § 11d ods. 3 druhej vete sa slová „poskytovateľ energetickej služby s garantovanou úsporou energie nevypovedal zmluvu o energetickej efektívnosti pre verejný sektor.22f)“ nahrádzajú slovami „sa zmluva o energetickej efektívnosti pre verejný sektor22f) v súlade s jej podmienkami neukončí.“.

V súvislosti s návrhom v bode 2 sa spresňuje, že v prípade prevodu vlastníctva môže dôjsť buď k prechodu práv a povinností vyplývajúcich zo zmluvy o energetickej efektívnosti pre verejný sektor na nadobúdateľa, alebo môže dôjsť k predčasnému ukončeniu tejto zmluvy, pričom podmienky tohto ukončenia opäť upravuje zmluva o energetickej efektívnosti pre verejný sektor, ktorej vzor vydá Ministerstvo hospodárstva Slovenskej republiky v spolupráci s Ministerstvom financií Slovenskej republiky.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. VII sa slová „1. januára“ nahrádzajú slovami „1. februára“.

V tejto súvislosti sa v čl. I bode 9 slová „1. januárom“ vo všetkých tvaroch nahrádzajú slovami „1. februárom“ v príslušnom tvare.

Zmena  navrhovaného  nadobudnutia  účinnosti právneho predpisu sa navrhuje z hľadiska  prebiehajúceho legislatívneho procesu v  Národnej rade Slovenskej republiky  a  z   hľadiska   zachovania   ústavných lehôt v ďalšom štádiu legislatívneho procesu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

Gestorský výbor odporúča hlasovať o bodoch **1 až 7** spoločne, s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony (**tlač 1141a**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 320 z 27. novembra 2018.

Týmto uznesením výbor zároveň poveril spoločného spravodajcu Michala Bagačku predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 27. novembra 2018

Jana **K i š š o v á**, v.r.

predsedníčka Výboru NR SR

pre hospodárske záležitosti